Broj: 05-30-610-8/24

Goražde, 18.11.2024. godine

Na osnovu člana 8. Zakona o ministarskim, vladinim i drugim imenovanjima Federacije BiH ("Službene novine Federacije BiH", broj 12/03, 34/03 i 65/13) i člana 25. Zakona o pravobranilaštvu Bosansko-podrinjskog kantona Goražde ("Službene novine Bosansko-podrinjskog kantona Goražde", br. 01/06,14/08, 11/10 i 7/14), Ministarstvo za pravosuđe, upravu i radne odnose Bosansko-podrinjskog kantona Goražde objavljuje

**JAVNI OGLAS**

**ZA IZBOR ZAMJENIKA KANTONALNOG PRAVOBRANIOCA**

1. **Opis pozicije Zamjenika Kantonalnog pravobranioca**

- Zamjenik kantonalnog pravobranioca obavlja poslove pravne zaštite imovine i imovinskih interesa Kantona, vrši poslove iz djelokruga Pravobranilaštva koje mu odredi Pravobranilac a prema rasporedu poslova iz nadležnosti kako je to predviđeno odredbom člana 22. Zakona o pravobranilaštvu, zastupa Kanton i u tom cilju poduzima pravna sredstva i mjere radi zaštite imovine i imovinskih interesa Kantona u svim sudskim i upravnim postupcima kao i u upravnom sporu u skladu sa Zakonom, zamjenjuje pravobranioca u situacijama njegove spriječenosti i odsustnosti u obavljanju nadležnih poslova, daje mišljenja na Ugovore imovinsko pravne prirode, pruža stručnu pomoć organima koje zastupa, izjavljuje pravne lijekove na odluke koje su suprotne interesima Kantona, učestvije, pomažući pravobraniocu u donošenju unutrašnjih normativnih akata, daje pravna mišljenja u postupku donošenja propisa i akata iz nadležnosti Pravobranilaštva, predlaže odgovarajuće mjere i pravna sredstva radi zaštite imovinskoh prava i interesa Bosansko-podrinjskog kantona Goražde, obavlja i druge poslove iz djelokruga Kantonalnog pravobranilaštva koje mu odredi Kantonalni pravobranilac.

Zamjenik Kantonalnog pravobranioca 1-izvršilac imenuje se za obavljanje dužnosti bez ograničenja trajanja mandata.

1. **Za imenovanje na dužnost Zamjenika Kantonalnog pravobranioca kandidat mora ispunjavati slijedeće uslove:**
2. **Opšti uslovi**
	* da je državljanin Bosne i Hercegovine;
	* da je stariji od 18 godina;
	* da je zdravstveno sposoban za obavljanje poslova na koji se kandiduje;
	* da nije otpušten iz radnog odnosa kao rezultat disciplinske mjere u periodu od 3 godine prije objavljivanja upražnjene pozicije;
	* da se ne vodi krivični postupak;
	* da nije osuđivan za krivično dijelo ili privredni prijestup koji predstavlja smetnju za imenovanje na upražnjenu poziciju u roku od 5 godina od dana izdržane, izvršene, zastarjele i oproštene kazne;
	* da mu odlukom suda nije zabranjeno imenovanje na dužnost kantonalnog pravobranioca;
	* da se na njega ne odnosi član IX. tačka 1. Ustava BiH;
	* da nije zvanični nosilac izvršnih funkcija ili savjetnik u smislu Zakona o sukobu interesa u organima vlasti u Federaciji Bosne i Hercegovine ("Službene novine FBiH", br. 70/08).
3. ***Posebni uslovi***
	* završen Pravni fakultet - VII stepen stručne spreme, odnosno visoko obrazovanje prvog, drugog ili trećeg ciklusa Bolonjskog sistema, koji se vrednuje sa najmanje 240 ETCS-pravne struke;
	* položen pravosudni ispit;
	* da ima iskustvo u radu na imovinsko-pravnim poslovima u pravobranilaštvu, pravosudnim organima i drugim pravnim licima u trajanju od najmanje 5 (pet) godina koji je radeći u tim organima i pravnim licima stekao visok ugled pravnog stručnjaka i koji posjeduje najviše moralne osobine za obavljanje službe pravobranioca;
	* da nije član upravnog, izvršnog i drugog tijela političke stranke.
4. ***Uz prijavu na javni oglas, kandidat je dužan priložiti:***
	* biografiju, adresu i kontakt telefon;
	* dokaz o školskoj spremi;
	* uvjerenje o položenom pravosudnom ispitu;
	* uvjerenje o državljanstvu;
	* uvjerenje da se protiv kandidata ne vodi krivični postupak;
	* uvjerenje da kandidat nije osuđivan za krivično djelo ili privredni prijestup;
	* uvjerenje o radnom iskustvu o najmanje pet godina u pravobranilaštvu, pravosudnim organima i drugim pravnim licima;
	* ovjerena izjava da kandidat nije otpušten iz radnog odnosa kao rezultat disciplinske mjere u periodu od tri godine prije objavljivanja Javnog oglasa;
	* ovjerenu izjavu da kandidat nije obuhvaćen članom IX. 1. Ustava BiH;
	* ovjerena izjava da kandidat nije član upravnog, izvršnog i drugog tijela političke stranke;
	* ovjerena izjava da kandidat nije zvanični nosilac izvršnih funkcija ili savjetnik u smislu Zakona o sukobu interesa u organima vlasti u Federaciji Bosne i Hercegovine ("Službene novine FBiH", br. 70/08).

Kandidat koji bude izabran, obavezan je da dostavi uvjerenje o zdravstvenoj sposobnosti za obavljanje posla, u roku od osam dana od dana izbora.

1. ***Podnošenje prijava***

Dokumenti koji se prilažu uz prijavu na Javni oglas moraju biti orginalni ili u ovjerenoj kopiji, ne stariji od tri mjeseca.

Prijavu na Javni oglas, s traženom dokumentacijom, treba dostaviti u roku od 15 dana od posljednjeg dana objavljivanja Javnog oglasa.

Prijavu na Javni oglas sa svim traženim dokumentima, potrebno je dostaviti lično ili preporučeno poštom na adresu:

**Bosansko-podrinjski kanton Goražde Ministarstvo za pravosuđe, upravu i radne odnose**

**Ul. 1. Slavne Višegradske brigade 2.a. 73000 Goražde**

 **s naznakom:**

**Prijava na Javni oglas za imenovanje Zamjenika Kantonalnog pravobranioca**

 **Bosansko-podrinjskog kantona Goražde**

Kandidati koji uđu u uži izbor bit će pozvani na intervju. Nepotpune i neblagovreme prijave neće se razmatrati.

 **M I N I S T A R**

 ***Nataša Danojlić, dipl.pravnik***



